b'\n_START_ARTICLE_\nRaspberry Pi\n_START_SECTION_\nProgramvare\n_START_PARAGRAPH_\nSiden datamaskinen er basert p\xc3\xa5 ARM krever den at programvaren som kj\xc3\xb8res p\xc3\xa5 den er utarbeidet for ARM. Den er designet for \xc3\xa5 kj\xc3\xb8re GNU/Linux og Raspberry Pi Foundation anbefaler distroen Raspbian som er basert p\xc3\xa5 Debian. Andre operativsystem som er st\xc3\xb8ttet er Fedora for ARM, Arch Linux for ARM, Kodi Entertainment Center, enheten kan kj\xc3\xb8re flere Linux-distribusjoner som er laget for ARM, men det garanteres ikke. Videre kan enheten kj\xc3\xb8re Android hvis versjonen ikke krever mer enn 256/512 MB minne. Andre operativsystem er NetBSD som har stor ARM-st\xc3\xb8tte og bruker lite minne. FreeBSD kan brukes, men har problemer med driverne for grafikk og video fordi programvare-bibliotekene er ufri programvare.'